খালেদা জিয়ার প্যারোলে মুক্তির দাবি জানিয়েছেন কিনা জানতে চাইলে তিনি বিষয়টি উড়িয়ে দিয়ে বলেন, যারা এসব প্রশ্ন করেন, তারা বিশেষ উদ্দেশ্যে প্রশ্ন করেন। তিনি বলেন, আমরা দু’দিন আগে তার সঙ্গে দেখা করতে গিয়েছিলাম সরকারের অনুমতিক্রমেই। কিন্তু জেলগেট থেকে আমরা ফেরত এসেছি। পরদিন তার (খালেদা জিয়া) আত্মীয়স্বজনরা দেখা করতে গিয়েছিলেন। তারাও দেখা করতে পারেননি, ফিরে এসেছেন জেলগেট থেকে। প্রথম দিন বলা হয়েছিল অন্য কথা, পরের দিন জানানো হয়েছে, উনি হাঁটতেই পারছেন না, দোতলা থেকে নিচে নামতে পারছেন না, এজন্য দেখা হবে না।